EkBass/fiwiki-20250220-pages-articles huggingface dataset:
Pekka Ruuska

Pekka Juhani Ruuska (s. 11. lokakuuta 1958 Helsinki) on suomalainen laulaja, lauluntekijä ja äänilevytuottaja. Läpimurtonsa hän teki vuonna 1990 kolmannella, platinaa myyneellä, soololevyllään Yhdestoista hetki, jolta nousi ikivihreiden kotimaisten joukkoon kappale ”Rafaelin enkeli”. ==Elämä== 1980-luvun alussa Ruuska kiersi maata Livingstone-yhtyeessä ja esitti gospelpainotteista musiikkia. Vuonna 1985 hän osallistui Ritz-yhtyeen kanssa kappaleella ”Seinäkalenterityttö” Syksyn sävel -kilpailuun. Kappale ei päässyt finaaliin, mutta oli mukana Syksyn sävelen satoa -ohjelmassa. Ruuska toimi 1980-luvun lopulla Suutarilan ala-asteen musiikinopettajana ja perusti Pohjois-Helsingin Bändikoulun yhdessä Peter ”Petteri” Kokljuschkinin kanssa vuonna 1990. Bändikoulussa harjoittelivat sittemmin menestyneet yhtyeet TikTak ja Indica. Myös osa Haloo Helsinki! -yhtyeen jäsenistä soitti bändikoulussa.. 1990-luvun puolessa välissä Ruuska aloitti työt Warner Music Finlandin kotimaisen tuotannon päällikkönä. Tuottajana hänen menestyksiään ovat olleet muun muassa Asa, The Rasmus, Zen Café, Maija Vilkkumaa ja The Crash. Marraskuusta 2007 alkaen Ruuska on johtanut omaa musiikkiyhtiötään Kaiku Entertainmentia. Pekka Ruuskan puoliso on tietokirjailija ja opettaja Helena Ruuska. == Diskografia == === Livingstone === *Rakkautemme hän näkee (single, 1977) *Aamu saapuu kaupunkiin (1982) *Tässä taivas tässä maa (1983) === Ritz === *Hämärän juhlat (1987) === Soolosinglet === * Matalassa majassa/Yhdestoista hetki (1987) * Elokuvissa/Kirje tuntemattomalle (1988) === Soololevyt === *Kaukana kotoa (1985) *Seitsemän tarinaa (1988) *Yhdestoista hetki (1990) *Kaikki Hyvin (1992) *Iso Oo (1993) *Ohrankeltainen kuu (1994) *Suolaa ja Pippuria – Pekka Ruuskan parhaat (kokoelmalevy, 1998) *Mustaa valkoisella (2000) === Pekka Ruuska Band === * EP: Yömatka / Roskisdyykkarin balladi / Länteen itään / Lauantaipuhelu == Tunnustukset == * Tapsan Tahtien vuoden lauluntekijä 1996 * Juha Vainio -palkinto 2000 == Lähteet == == Aiheesta muualla == * Ylen Elävä arkisto: Livingstone 1984 * Ylen Elävä arkisto: Pekka Ruuska oli gospelmies * Pekka Ruuska Q-klubi-ohjelmassa (9.11.1991) Yle Areena Luokka:Suomalaiset laulajat Luokka:Vuonna 1958 syntyneet Luokka:Elävät henkilöt Luokka:Suomalaiset lauluntekijät Luokka:Suomalaiset musiikkituottajat Luokka:Hengellisen musiikin esittäjät Luokka:Suomalaiset laulaja-lauluntekijät
Krisiun

Krisiun on brasilialainen brutaalia death metallia soittava yhtye. Se perustettiin vuonna 1990 Porto Alegressa, Rio Grande do Sulin osavaltiossa Brasiliassa, jossa se julkaisi kaksi demoa. Pian yhtye siirtyi São Pauloon, jossa se julkaisi vuonna 1995 ensimmäisen studioalbuminsa, Black Force Domainin. Yhtyeellä on levytyssopimus Century Media Recordsin kanssa. Yhtyeen kaikki kolme jäsentä, Moyses Kolesne, Max Kolesne ja Alex Camargo, ovat veljeksiä, vaikka viimeksi mainittu käyttääkin äitinsä sukunimeä. Yhtyeen nimi Krisiun on vanhaa latinaa ja tarkoittaa ”inhottavuuden näkijää” (engl. ”seer of abomination”)http://www.discogs.com/artist/Krisiun, vaikka usein yhtyeen väitetään virheellisesti olevan nimetty Mare Crisiumin mukaan. == Diskografia == ===Albumit=== * Black Force Domain (1995) * Apocalyptic Revelation (1998) * Conquerors of Armageddon (2000) * Ageless Venomous (2001) * Works of Carnage (2003) * AssassiNation (2006) * Southern Storm (2008) * The Great Execution (2011) * Forged in Fury (2015) * Scourge of the Enthroned (2018) * Mortem Solis (2022) ===EP:t=== * Curse of the Evil One (1992) * Evil Age (1993, Harmony Diesin kanssa) * Unmerciful Order (1993) * Bloodshed (2004) ===Demot=== * Evil Age (1991) * The Plague (1992) ===Livealbumit=== * Live Armageddon (2006) ===Kokoelmat=== * Arise From Blackness (2012) === Musiikkivideot === * Hatred Inherit (2000) * Murderer (2003) * Vicious Wrath (2006) * Combustion Inferno (2008) * Sentenced Morning (2010) * The Will to Potency (2012) * Blood of Lions (2014) * Sworn Enemies (2022) == Jäsenet == * Moyses Kolesne – kitara * Max Kolesne – rummut * Alex Camargo – basso, laulu ==Lähteet== Luokka:Brasilialaiset death metal -yhtyeet
AMSAT Phase3D

AMSAT Phase3-D eli AO-40 -piensatelliitti on suurin Saksan radioamatöörien toteuttamista satelliiteista. Sen kansainvälinen koodi on 2000-072B, josta voi päätellä sen olleen vuoden 2000 aikana 72. laukaistu satelliitti. Se laukaistiin 16. marraskuuta 2000 klo 1:07 UTC Ariane 5-kantoraketilla. Sen kehitti Saksan AMSAT-organisaatio, joka on osa kansainvälistä AMSAT- organisaatiota. Satelliitin halkaisija on 230 cm ja korkeus 70 cm. Sen paino on 650 kg, josta ajoainetta on 244 kg. Siinä on oma rakettimoottori, joka käyttää MMH/typpitetraoksidi-ajoainetta. Sillä on myös ionimoottori (Arcjet- System NH3). Sen asennonsäätö hoidetaan spinstabiloinnilla ja magneettisilla vääntimillä. Sen pääsuunnittelija oli tohtori Karl Meinzer (DJ4ZC). Suomalaisten radioamatöörien osuus oli merkittävä. ==Aiheesta muualla== * Suomalainen osuus AO-40:stä * Luokka: Satelliitit
Prokura

Prokura eli nimenkirjoitusoikeus on tyypillisesti yritysmuotoisessa liiketoiminnassa käytetty tapa antaa yrityksen henkilökunnalle valtuuksia toimia yrityksen nimissä. Valtuus voi olla niinkin laaja kuin nimenkirjoitusoikeus yrityksen nimissä, mutta kansainvälisesti sitä käytetään myös tarkoittamaan tilannetta, jossa esimerkiksi sihteerillä on oikeus allekirjoittaa papereita esimiehensä puolesta. Prokuraa käytettäessä allekirjoittajaksi merkitään varsinainen allekirjoittaja (esimerkiksi yhtiö tai sihteerin esimies) ja hänen "puolestaan" (pp., ) prokuristi esimerkiksi seuraavasti: Yritys Oy Anna Päällikkö puolesta, Sulo Sihteeri == Prokura Suomen lainsäädännössä == Suomen lainsäädännössä prokuralla tarkoitetaan yleisvaltuutusta, jonka saajalla on oikeus edustaa antajayritystä lähes kaikissa liiketoimissa (poikkeuksen muodostavat muun muassa kiinteistönkaupat). Suomessa prokuran saaja merkitään yleensä yrityksen kaupparekisteritietoihin, ja tämän merkinnän perusteella prokuristin kanssa asioivat voivat varmistaa, että tarvittavat valtuudet todella ovat olemassa. Kaupparekisterimerkintä luo julkisen luotettavuuden, mikä tarkoittaa, että vilpittömässä mielessä oleva sopijakumppani voi aina vedota kaupparekisterimerkintään, mikäli se poikkeaa todellisista olosuhteista. Prokuraa sääntelee prokuralaki (130/1979). Lain mukaan prokuristi (lyhenne prok.) voi edustaa kaikissa asioissa prokuran antajatahoa (yritys). Tietyissä erityisen merkittävissä oikeustoimissa tulee kuitenkin saada antajataholta erillinen lupa. Paitsi yksittäiselle henkilölle, prokura voidaan myöntää myös useammalle henkilölle yhdessä. Tällöin voidaan määritellä, kuinka monta prokuristia tarvitaan allekirjoittamaan pätevä oikeustoimi. Prokuran myöntäjänä voi toimia osakeyhtiön hallitus tai henkilöyhtiössä yhtiömiehet yhdessä. == Lähteet == ==Aiheesta muualla== * Prokuralaki 2.2.1979/130, Oikeustietokanta Finlex Luokka:Liiketalous Luokka:Oikeustiede Luokka:Seulonnan keskeiset artikkelit
Anorakki

thumb|250px|Inuittianorakki. Anorakki on hiihtomatkoilla ja retkeillessä käytettävä hupullinen takki, joka vedetään pään yli puseron tavoin. Anorakki valmistetaan perinteisesti popliinista tai muusta puuvillakankaasta, nykyisin myös Gore-Texistä tai muusta teknisemmästä ulkoilupukinekankaasta. Anorakissa on yleensä raglan-hihat, jopa puolireiteen ulottuva helma sekä vyötärön kohdalla, hihansuissa, hupun etureunassa ja helmassa resori tai muu kiristysnauha parantamassa tuulenpitävyyttä ja lämmöneristystä. Olkapäillä kangas on usein kaksinkertainen paremman kosteussuojauksen aikaansaamiseksi. Huppu voi olla kiinteä ja irrotettava. Anorakkiin ommellaan yleensä tilava, läpällä suljettava tasku. Luoteis-Siperian tundralla asuvat nenetsit ovat kehittäneet poron nahasta valmistetun kellomaisen anorakin, jota kutsutaan maalitsaksi. Siinä poron nahan karva on sisäänpäin, ja nahkaa peittää kangas tai huopa. Pallomaisessa hupussa on karvaa sekä sisä- että ulkopuolella. Maalitsan saa sidottua vartalon ympärille tuulenpitäväksi pussiksi, jossa voi vaikka nukkua. Sen alle vedetään haaroihin asti ulottuvat porosaappaat. Maalitsan päälle vedetään toinen poroanorakki nimeltään gus eli savok silloin, kun on todella kylmä. Siinä poron karva on ulospäin, ja selkäpuolella on värikkäitä nauhoja. == Historia == Anorakki on lähtöisin inuitien käyttämästä arktiselta ilmastolta suojaavasta takkityypistä, joka valmistettiin alun perin hylkeen tai karibun nahasta.The Arctic – Clothing , Agriculture in the Classroom, Saskatchewan, Canada. Viitattu 27.5.2014. Sana anorakki on peräisin grönlannin sanasta annoraaq. Euroopan kieliin sana levisi 1900-luvun aikana. Suomessa sana on tunnettu ainakin 1940-luvulta lähtien, ja Kuusisen vaatetusliike mainosti jo vuonna 1941 anorakkia. Suomen presidentti Urho Kekkonen omaksui anorakin vaatetukseensa. Hän hiihti ahkerasti, usein anorakkiin pukeutuneena. Anorakiksi voidaan nykyisin kutsua muunkinlaista talvi- tai ulkoilutakkia. Toinen anorakin kaltaisen takin nimitys on parka. == Lähteet == == Aiheesta muualla == Luokka:Takit
Thorns (yhtye)

Thorns on norjalainen black metal -yhtye. Yhtye on perustettu 1989. Se teki kaksi demoa 1990-luvun alussa, mutta on julkaissut vain yhden albumin. ==Historia== Yhtyeen perustivat Blackthorn, Marius Vold ja Faust (oikea nimi Bård G. Eithun) vuonna 1989 nimellä "Stigma Diabolicum". Ensimmäisen demon jälkeen yhtyeestä erosi jäseniä ja "Trøndertun"-demon jälkeen Snorre W. Ruch jatkoi Thornsia sooloprojektinaan mutta tosin monien norjalaisten black metal -muusikoiden avustamana. Yhtyeen kaksi demoa, "Grymyrk" ja "Trøndertun", ovat antaneet paljon vaikutteita black metal -musiikkiin ja Thorns-yhtyettä pidetään yhtenä kyseessä olevan musiikkityylin "esi-isistä". Thornsin perustaja Blackthorn (oikea nimi Snorre W. Ruch) tuomittiin vankeuteen 1994 avunannosta Mayhem-yhtyeen kitaristin Euronymouksen murhaan 10. elokuuta 1993. Kun Ruch oli 8 vuotta vankilassa, niin yhtye oli tauolla. Pitkän hiljaisuuden jälkeen vuonna 1999 Thorns aktivoitui jälleen split-albumin Thorns vs. Emperor muodossa. Albumin sisältönä on yhtyeen vanhoja kappaleita Emperor-yhtyeen esittämänä ja päinvastoin. Tämän julkaisun tarkoituksena oli esitellä Thorns uudelle yleisölle joka ei ole ollut tietoinen yhtyeen aikaisemmasta tuotannosta. Vuonna 2001 yhtyeen pitkään odotettu debyyttialbumi Thorns ilmestyi. ==Yhtyeen jäsenet== * Blackthorn (Snorre W. Ruch) – kitara, kosketinsoittimet, ohjelmointi, basso ===Entiset jäsenet=== * Faust (Bård G. Eithun) – rummut (katso myös Emperor) * Marius Vold – laulu, basso ===Vierailevat muusikot=== * Terje Kråbøl – rummut Trøndertun-demolla * Harald Eilertsen – basso Grymyrk-demolla * Aldrahn – laulu Thorns-albumilla (katso myös DHG) * Satyr – laulu Thorns-albumilla (katso myös Satyricon) * Hellhammer – rummut Thorns -albumilla (katso myös Mayhem) ==Diskografia== ===Albumit=== * Thorns, Moonfog Productions, 2001 ===Kokoelmat=== * Nordic Metal – A Tribute To Euronymous, Necropolis Records, 1994 * Moonfog 2000 – A Different Perspective, Moonfog Productions, 2000 ===Splitit=== * Thorns vs. Emperor (Emperorin kanssa), Moonfog Productions, 1998 ===Demot=== * Luna Des Nocturnus, 1989 * Grymyrk, 1991 * Trøndertun, 1992 ==Aiheesta muualla== * Thornsin virallinen internetsivu * Thorns MusicBrainz-sivulla * Luokka:Norjalaiset black metal -yhtyeet
Bill Masterton

William ”Bill” Masterton (16. elokuuta 1938 Winnipeg, Kanada – 15. tammikuuta 1968) oli kanadalainen jääkiekkoilija, pelipaikaltaan keskushyökkääjä. Hän on ensimmäinen pelaaja, joka on kuollut NHL-ottelussa saamiinsa vammoihin. Hänen muistonsa kunniaksi perustettiin Bill Masterton Memorial Trophy -palkinto. Masterton pelasi urallaan yhden kauden, kauden 1967–1968, Minnesota North Starsissa. Hän nousi NHL:ään North Starsin liityttyä sinne liigan historian ensimmäisessä laajennuksessa vuonna 1967. Mastertonin kohtalokas onnettomuus sattui 14. tammikuuta 1968 Minnesota North Starsin ja Oakland Sealsin välisessä ottelussa. Tultuaan kentälle hän kaatui Larry Cahanin ja Ron Harrisin taklauksen takia päin laitaa ja löi päänsä menettäen tajuntansa. Masterton myös vuosi verta nenästä ja korvista iskun seurauksena.. Masterton vietiin sairaalaan, mutta hän menehtyi 30 tuntia myöhemmin aivosiltavammaan palaamatta enää tajuihinsa. Mastertonista tuli ensimmäinen NHL-ottelussa saadun vamman seurauksena kuollut pelaaja. Hänen kuolemaansa vaikutti osin se, ettei NHL:ssä ollut koskaan pidetty kypäriä, vaikka liigaa oli pelattu jo 50 vuotta. Mastertonin kuolemasta huolimatta kypärien käyttö yleistyi vasta 1970-luvun loppupuolella. Mastertonin kuolinkaudella alettiin jakaa urheilutoimittajayhdistys PHWA:n perustamaa palkintoa, jonka nimeksi annettiin Bill Masterton Memorial Trophy. Se annetaan pelaajalle, jolla osoittaa sisukkuutta, urheiluhenkeä ja omistautumista jääkiekolle. Ensimmäisenä palkinnon sai Montreal Canadiensin Claude Provost. == Lähteet == Luokka:Kanadalaiset jääkiekkoilijat Luokka:Vuonna 1938 syntyneet Luokka:Vuonna 1968 kuolleet
Rosenborg BK

Rosenborg Ballklub (BK) on norjalainen jalkapalloseura, joka pitää majaansa Trondheimissä. Se pelaa Norjan pääsarjassa Eliteserienissä ja on 26 liigamestaruudellaan ja 12 cup-voitollaan Norjan menestyksekkäin seura. Se on hallinnut Norjan jalkapalloa 1990-luvulta ja voitti 13 mestaruutta peräkkäin vuosina 1992–2004, mikä on Pohjoismaiden ennätys. Se on esiintynyt Mestarien liigan lohkovaiheessa yksitoista kertaa. Seura perustettiin 1917 ja se pelaa vuonna 1947 valmistuneella Lerkendal-stadionilla, jota uudistettiin 2000-luvun alussa. Rosenborgin kauden 2006 katsojakeskiarvo oli ennätykselliset 19 440\. Vuonna 2007 Rosenborg pelasi Mestareiden liigan kolmannella karsintakierroksella Tampere Unitedia vastaan ja selvisi 11. kerran Mestareiden liigan lohkovaiheeseen. == Saavutukset == * Tippeligaen: 26 (1967, 1969, 1971, 1985, 1988, 1990, 1992, 1993–2004, 2006, 2009, 2010, 2015–2018) * Norjan Cup: 12 (1960, 1964, 1971, 1988, 1990, 1992, 1995, 1999, 2003, 2015, 2016, 2018) * Norjan Supercup: 1 (2010) * Tuplamestaruudet: 8 (1971, 1988, 1990, 1992, 1995, 1999, 2003, 2015) == Entisiä päävalmentajia == * Eirik Horneland (2019–2020) * Rini Coolen (2018) * Kåre Ingebrigtsen (2014–2018) * Jan Jönsson (2011–2012) * Erik Hamrén (2008–2010) * Trond Henriksen (2007, 2020) * Knut Tørum (2006–2007) * Per-Mathias Høgmo (2005–2006) * Per Joar Hansen (2005, 2013–2014) * Ola By Rise (2004) * Åge Hareide (2003, 2020–2021) * Trond Sollied (1998) * Tor Røste Fossen (1973–1974) * Nils Arne Eggen (1971–1972, 1976, 1978–1982, 1988–1997, 1999–2002, 2010) == Aiheesta muualla == *Virallinen kotisivusto Luokka:Norjalaiset jalkapalloseurat Luokka:Trondheimin urheilu Luokka:Vuonna 1917 perustetut urheiluseurat
Eväs

Eväs tarkoittaa esimerkiksi piknikille, kouluun tai työhön mukaan otettavaa valmista ruokaa. On tavallista käyttää sanaa kokonaisuuteen viittaavassa monikkomuodossa eväät. Perinteisiä eväitä ovat muun muassa voileivät, hedelmät ja erilaiset salaatit. Suomalaisia perinteisiä eväsruokia edustavat esimerkiksi kalakukko ja karjalanpiirakat. Eväät liittyvät koulunkäyntiin sellaisissa kulttuureissa, joissa ei ole tapana järjestää kouluruokailua ja jossa ei ole mahdollisuutta palata lounaalle kotiin. Työelämässä eväät ovat työpaikkaruokailun edeltäjä tai vaihtoehto. == Lähteet == Luokka:Ateriat
Type 97

Type 97 voi tarkoittaa seuraavia: == Japani == === Aseita === * Type 97, käsikranaatti * Type 97 Arisaka, tarkkuuskivääri * Type 97, panssarintorjuntatykki * Type 97, raskas konekivääri * Type 97, lentokoneissa käytettävä konekivääri * Type 97, mörssäri * Type 97, mörssäri * Type 97, mörssäri * Type 97 Chi-Ni, panssarivaunu * Type 97 Chi-Ha, panssarivaunu * Type 97 ShinHoTo Chi-Ha, panssarivaunu * Type 97 Te-Ke, kevyt panssarivaunu * Type 97, torpedo * Type 97, kevyt torpedo == Kiina == * Hawk Industries Type 97, haulikko
Hyvinkää–Karjaa-rata

thumb|200px|Hyvinkään rautatieasema Hyvinkää–Karjaa-rataosalla. Hyvinkää–Karjaa-rata on Suomen rataverkon osuus Hyvinkään ja Karjaan välillä. Rataosuuden pituus on 99 kilometriä, se on yksiraiteinen ja toistaiseksi sähköistämätön. Rataosalle valmistui joulukuussa 2009 kulunvalvonta ja kauko- ohjaus, jolloin radioloppuopastinjärjestelmä poistettiin käytöstä. Samalla Kirkniemen junasuoritus lopetettiin. Rataosalla on ainoastaan tavaraliikennettä, kalustonsiirtoliikennettä ja satunnaista museojunaliikennettä. Radan tärkeimpiin teollisuusasiakkaisiin kuuluu Sappi- konsernin Kirkniemen paperitehdas. Radalla kulkee neljä tavarajunaparia päivässä. ==Historia== Tämä rata on alkuaan osa Hyvinkään ja Hangon välistä, Suomen ensimmäistä yksityisin varoin rakennettua leveäraiteista rautatietä. Rataosuus rakennettiin vuosina 1871–1873, ja sen rakentamisen rahoittivat pietarilaiset liikemiehet. Hankkeen etuna nähtiin Hangon edullinen sijainti talvisatamana, joka pysyi pitkään jäätymättömänä ja mahdollisti siten ulkomaankaupan talviaikanakin. Toiminta osoittautui kuitenkin tappiolliseksi, pietarilaiset liikemiehet menettivät omaisuutensa ja rata päätyi valtion omistukseen parin vuoden kuluttua sen avaamisesta. Säännöllistä henkilöliikennettä radalla on ollut viimeksi vuonna 1983. Museojunia liikennöidään kuitenkin usein. === Sähköistys === Hankesuunnitelma Hyvinkää–Karjaa–Hanko-radan sähköistämiseksi valmistui vuonna 2019, ja helmikuussa 2021 Traficom hyväksyi suunnitelman. Sähköistys rakennetaan vuosina 2021–2024. Hankkeeseen sisältyy myös rataosalla olevien tasoristeysten turvallisuuden parantaminen niitä poistamalla tai muilla järjestelyillä. Hankkeen kustannusarvio on 62 miljoonaa euroa, josta sähköistyksen osuus on 46 miljoonaa euroa. ==Lähteet== ==Aiheesta muualla== Luokka:Suomen rataverkko Luokka:Hyvinkään liikenne Luokka:Nurmijärven liikenne Luokka:Vihdin liikenne Luokka:Lohjan liikenne Luokka:Raaseporin liikenne
Hei me soitetaan... oikeesti!

Hei me soitetaan... oikeesti! on nimenä Tiktakin 3. marraskuuta 2004 julkaisemilla minialbumilla sekä DVD:llä. Albumilta julkaistiin promootiosinglenä kappale ”Rannaton” 30. syyskuuta 2004.Sinkut 99-07 -kokoelman booklet Kappaleeseen on tehty myös musiikkivideo. == Minialbumin kappaleet == ==DVD:n sisältö== DVD on myynyt vuonna 2007 kultaa. DVD palkittiin myös vuoden 2004 kotimaisena Musiikki-DVD -Emma-palkinnolla 26. helmikuuta 2005. ===Dokumentit=== *Muistojen päiväkirja (Historiikki 1999–2004) *Tiktak tien päällä (Kesäkissa Tour 2004) *Henkilöhaastattelut (Emppu, Mimmu, Nea, Noora, Petra, Tuuli) ===Konsertit (yhteensä 16 livebiisiä)=== *RUMA-klubi 17.12.2003 *YleX Pop 5.6.2004 *Raumanmeren Juhannus 25.6.2004 ===Karaokevideot=== *Lopeta *Minne vaan *Kyyneleet *Heilutaan ===Kuvagalleria=== Yli 200 promo- ja livekuvaa ===Diskografia=== Kaikken albumien- ja singlejen kansikuvat ja biisilistat ===Videogalleria=== *Sekoitat mun maailman *Upside Down (Original) *Upside Down (International Version) *Lopeta *Don't Turn Back *Minne vaan *Kyyneleet *Why Girls Cry *Jää *Tänä yönä taivaaseen (Original) *Tänä yönä taivaaseen (Leffaversio) *Heilutaan *Rannaton \+ piiloraitoja... ==Lähteet== Luokka:Tiktakin albumit Luokka:Vuoden 2004 EP:t Luokka:Musiikki-DVD:t
Kantama

Kantama tarkoittaa seuraavia asioita: * äänen kantama, kuuloetäisyys * silmän kantama, näköetäisyys * radiolaitteen kantama, kuuluvuusalue * kantosäde, kantama: pisin etäisyys jonka sähkömagneettinen säteily voi edetä * ohjuksen tai ammuksen kantama eli pisimmän mahdollisen lentoradan vaakaprojektion pituus, kantomatka * lentokoneen kantama: pisin mahdollinen lentomatka * kantama (fysiikka): pisin matka, jonka hiukkanen voi kulkea aineessa.
Toimintasäde

Toimintasäde on matka, jonka alus tai lentokone voi kulkea suorittaakseen tietyn tehtävän ilman välipysähdyksiä ja palata sen jälkeen takaisin lähtöpisteeseen; ts. tukikohdan ympärille kartalla piirretty ympyrä, jonka säde on toimintasäde, ilmoittaa aluksen toiminta-alueen. Toimintasäde on karkeasti puolet ilma-aluksen lentomatkasta. Muun muassa ajoneuvojen yhteydessä saatetaan toimintasäteellä virheellisesti tarkoittaa toimintamatkaa. ==Katso myös== *Kantama *Lentomatka, toimintamatka ==Lähteet== * Uusimmat ilmailumääräykset ja -tiedotukset - JAR-FCL 1, osa 1 Ilmailuhallinto Luokka:Ilmailu
Aladobi

Aladobi (, arkikielessä myös alatoopi, syltty, punsa, tytinä, tutina, hytisevä) on ruokalaji, kylmä ja jäykkä viipaleiksi leikattava liha-, kala- tai kasvishyytelö. Lihahyytelö valmistetaan yleensä vasikan tai sian päästä tai sorkista, mutta myös lampaan-, hirven- ja naudanliha ovat yleisiä. Myös kieli ja potka sopivat aladobin raaka-aineeksi. Lisäksi myös kasvis- ja kala- aladobeja valmistetaan.Aladobi , Raholan syötäviä sanoja 13.2.2003. Viitattu 11.7.2014. Sanan aladobi sanotaan tulevan ranskan kielen termistä à la daube tai italian kielen termistä dobba, mutta nykyranskassa tai -italiassa näitä termejä ei tunneta. Sen sijaan daube ja en daube merkitsevät viinissä mausteyrttien tai vihannesten kanssa keitettyä lihaa. Nykyisin aladobin kaltaista ruokalajia kutsutaan sekä ranskaksi että englanniksi joko nimellä aspic (senkin sanan alkuperä on epäselvä) tai kieltä ynnä muuta pään osia sisältävää versiota nimellä ”pääjuusto”, ranskaksi fromage de tête ja englanniksi head cheese. Aladobin kaltaiset ruoat tunnetaan perinneruokina ympäri Suomen. 1980-luvulla toteutetussa pitäjäruokaprojektissa jonkinlaisen aladobin, useimmiten lihahyytelön, valitsi nimikkoruoakseen ainakin Humppila, Joensuu, Jyväskylä, Kangasala, Kiukainen, Kotka, Kuusankoski, Lahti, Marttila, Mouhijärvi, Myrskylä, Nastola, Pirkkala, Suodenniemi ja Tuusula. Suomessa tarjottiin aladobin kanssa aiemmin laimennettua väkiviinaetikkaa, mikä ei kuulu ranskalaiseen keittiöön. ==Katso myös== *Kääresyltty == Lähteet == == Aiheesta muualla == Luokka:Kalaruoat Luokka:Seulonnan keskeiset artikkelit Luokka:Liharuoat Luokka:Kasvisruoat
Corey Clark

Corey Delaney Clark (s. 13. heinäkuuta 1980 San Bernardino, Kalifornia) on yhdysvaltalainen laulaja, joka hylättiin American Idolissa, yhdysvaltalaisessa kykyjenetsintäkilpailussa. Hänellä on esikoisalbumi nimeltä Corey Clark. Hän sijoittui hylkäämisen jälkeen yhdeksänneksi. Albumi ei menestynyt kovin hyvin, sillä sitä myytiin vain noin 2 500 kappaletta. Luokka:Yhdysvaltalaiset laulajat Luokka:American Idol -kilpailijat Luokka:Vuonna 1980 syntyneet Luokka:Elävät henkilöt
Witten

Witten on kaupunki Saksan Nordrhein-Westfalenin osavaltiossa Ruhrin metropolialueen eteläosassa. Kaupungissa oli 96 897 asukasta vuoden 2022 lopussa, ja sen pinta-ala on 72,37 neliökilometriä. Historiallisissa teksteissä Witten mainittiin ensimmäisen kerran vuonna 1214. Kaupunki rajoittuu Bochumin, Dortmundin, Herdecken, Wetterin, Sprockhoevelin ja Hattingenin kaupunkeihin. Witten tunnetaan varsinkin Witten/Herdecken yliopistosta, joka on Saksan ensimmäinen yksityinen yliopisto. == Ystävyyskaupungit == * Beauvais (Ranska), vuodesta 1975 * Barking and Dagenham, (Yhdistynyt kuningaskunta), vuodesta 1979 * Mallnitz (Itävalta), vuodesta 1979 * Lev Hasharonin kaupunginosa (Israel), vuodesta 1979 * Wolfen (Saksi-Anhalt, Saksa), vuodesta 1990 * Kursk (Venäjä), vuodesta 1990 * Tczew (Puola), vuodesta 1990 * San Carlos (Nicaragua), vuodesta 1990 Lähde: == Lähteet == == Aiheesta muualla == * Kaupungin viralliset kotisivut * Witten/Herdecken yliopiston kotisivut Luokka:Nordrhein-Westfalenin kunnat Luokka:Saksan kaupungit
Charles Grigsby

Charles Jason Grigsby, Jr. (s. 15. syyskuuta 1978 Oberlin, Ohio) on yhdysvaltalainen laulaja, joka sijoittui yhdenneksitoista American Idol -kykyjenetsintäkilpailun toisella tuotantokaudella. Hän putosi American Idolista 19. maaliskuuta 2003. Hänen esikoisalbuminsa on nimeltään Charles Grigsby, joka julkaistiin vuonna 2005. Luokka:Yhdysvaltalaiset laulajat Luokka:American Idol -kilpailijat Luokka:Vuonna 1978 syntyneet Luokka:Elävät henkilöt
Clas Ohlson

Clas Ohlson AB on samannimisen ruotsalaisen liikemiehen vuonna 1918 perustama kauppaketju, joka myy pääasiassa teknisiä laitteita ja kodintarvikkeita. Yritys on noteerattu Tukholman pörssissä. Clas Ohlsonilla oli vuonna 2018 yli 220 myymälää Suomessa, Isossa-Britanniassa, Ruotsissa ja Norjassa. == Historia == Clas Ohlson (1895–1979) perusti nimeään kantavan polkupyöräkorjaamon ja postimyyntiyrityksen vuonna 1918 Taalainmaan Insjönissä. Ensimmäinen varsinainen Clas Ohlson -myymälä avattiin Insjönissä vuonna 1927. Myymäläverkoston kasvattamisesta oli käyty yhtiön sisällä keskustelua pitkään ja lopulta toinen Clas Ohlson avattiin Gallerian-kauppakeskuksessa Tukholmassa vuonna 1989. Tuolloin päädyttiin hakemaan uusia liikepaikkoja nimenomaan kaupunkikeskustoista. Seuraava myymälä avattiin Osloon vuonna 1991, mutta jo aiemmin Norjassa oli toiminut Clas Ohlsonin postimyynnistä vastaava tytäryhtiö. Vuonna 2018 Clas Ohlsonilla oli toimintaa viidessä maassa: Ruotsissa, Norjassa, Suomessa, Britanniassa (ensimmäinen myymälä avattiin Lontoossa 2008) ja Saksassa (ensimmäinen myymälä avattiin Hampurissa 2016). Vuoden 2017 loppuun asti yhtiöllä oli myös kaksi franchise-myymälää Dubaissa. Britanniasta ja Saksasta päätettiin kuitenkin vetäytyä joulukuussa 2018. Suomen ensimmäinen Clas Ohlson avattiin Helsingissä marraskuussa 2002. Loppuvuodesta 2018 Suomessa oli 42 Clas Ohlson-myymälää. == Liiketoiminta == Clas Ohlsonilla on kahdeksan omaa tuotemerkkiä, Asaklitt (vapaa-ajan tuotteet), Capere (keittiötarvikkeet), Cocraft (työkalutarvikkeet), Cotech (sähkölaitteet), Coline (kodin sähkölaitteet), Exibel (elektroniikka) ja Northlight (valaisu). Clas Ohlson markkinoi tuotteitaan myös postimyyntinä. == Lähteet == == Aiheesta muualla == * Clas Ohlson * Clas Ohlsonin sijoittajasivut Luokka:Ruotsalaiset kauppaketjut Luokka:Ruotsalaiset pörssiyhtiöt
Vanessa Olivarez

Vanessa Denae Olivarez (s. 3. helmikuuta 1981 Atlanta, Georgia) on yhdysvaltalainen laulaja ja esiintyjä, joka sijoittui kahdenneksitoista American Idol -kykyjenetsintäkilpailun toisella tuotantokaudella 2003. American Idolin jälkeen hän esiintyi vuonna 2004 Torontossa Hairspray- musikaalissa. American Idolin alkukarsinnoissa Olivarez esitti Queenin kappaleen ”Bohemian Rhapsody”. Paula Abdul ei ollut paikalla alkukarsinnoissa, mutta Simon Cowell ja Randy Jackson olivat otettuja hänen taidoistaan ja hän selvisi jatkoon. Hän sijoittui lopulta kahdenneksitoista, eli oli ensimmäisenä kilpailusta pudonnut finalisti. Olivarezin esikoissingle oli myöhemmin vuonna 2003 julkaistu ”The One”, joka ylsi Kanadan singlelistalla kymmenen parhaan joukkoon. Olivarez esiintyi vuonna 2004 Torontossa Hairspray-musikaalissa. Hän näytteli musikaalin keskeisintä roolia, Tracy Turnbladia. Hairspray esitettiin Torontossa 264 kertaa, ja se keräsi noin 350 000 katsojaa. Olivarez sai roolistaan Dora-palkintoehdokkuuden (jaetaan Toronton teatteriesityksille) parhaasta naispääosasta musikaalissa. Vuonna 2009 Olivarez muodosti countryduon nimeltä Granville Automatic kitaristi-lauluntekijä Elizabeth Elkinsin kanssa. He ovat tehneet muun muassa konseptialbumin Yhdysvaltain sisällissodasta. == Lähteet == == Aiheesta muualla == * Granville Automaticin kotisivut Luokka:Yhdysvaltalaiset laulajat Luokka:American Idol -kilpailijat Luokka:Vuonna 1981 syntyneet Luokka:Elävät henkilöt
Mieletön maailmanhistoria

Mieletön maailmanhistoria () on vuonna 1981 valmistunut Mel Brooksin komediaelokuva, joka parodioi historian kuuluisia tapahtumia ja historiallisia draamaspektaakkeleita. Elokuva alkaa ihmisen nousemisesta kahdelle jalalle, jatkuu kymmenen käskyn tarinalla ja etenee Rooman valtakuntaan, josta stand- up-filosofia esittävä Brooks joutuu pakenemaan Juudeaan. Siellä hän toimii tarjoilijana Jeesuksen ja opetuslasten viimeisellä ehtoollisella. Tästä hypätään Espanjan inkvisitioon, jonka kuuluisin kohtaus lienee munkkien ja nunnien tanssi- ja laulukohtaus. Elokuvan viimeinen näytös on Ranskan vallankumous, jonka tapahtumissa Brooks tekee kaksoisroolin näytellen sekä kuningas Ludvig XVI:ta että pissapoikana toimivaa kuninkaan kaksoisolentoa. Vallankumouksen pelossa kuningas ja pissapoika vaihtavat paikkoja ja odotetusti pissapoika joutuu mestattavaksi giljotiinilla. Elokuvan yllättävä loppuratkaisu on ollut suuri puheenaihe ja se onkin antanut elokuvalle tosikkoja kammottavan maineen. Aivan elokuvan lopussa on valetraileri, jossa mainostetaan kuvitteellista jatko-osaa History of the World, Part II. Tämänniminen sketsisarja julkaistiin lopulta vuonna 2023, ja Brooks on sen tuottaja ja yksi käsikirjoittajista. == Näyttelijöitä == == Lähteet == Luokka:Yhdysvaltalaiset historialliset elokuvat Luokka:Parodiaelokuvat Luokka:Mel Brooksin ohjaamat elokuvat Luokka:Vuoden 1981 yhdysvaltalaiset elokuvat Luokka:Episodielokuvat
Umbrit

Umbrit tai umbrialaiset (lat. Umbri) olivat muinainen kansa, joka asui Apenniinien niemimaalla, Tiberin ja Adrianmeren välillä. Perimätiedon mukaan he ovat alun perin asuneet pohjoisessa liguurien naapureina ja siirtyneet noin 1000 eaa. myöhemmille alueilleenCastrén & Pietilä-Castrén 2000, s. 607. Umbrit asuttivat 500-luvulla eaa. Umbrian alueen, joka on saanut nimensä heidän mukaansa. Roomalaiset kävivät umbreja vastaan useita sotia, ja kukistivat heidät lopullisesti kolmannessa samnilaissodassa Sentinumin taistelussa vuonna 295 eaa. Vuonna 90 eaa. umbrit saivat Rooman kansalaisoikeudet. Umbrit puhuivat latinalle sukua olevaa umbrin kieltä. == Lähteet == * Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. === Viitteet === Luokka:Muinaiset kansat Luokka:Italian historia Luokka:Rooman viholliset ja liittolaiset
We’re Outta Here!

We're Outta Here! on yhdysvaltalaisen punk-yhtye Ramonesin marraskuussa 1997 julkaistu konserttialbumi. Albumi äänitettiin yhtyeen konsertissa Los Angelesissa, Kaliforniassa 6. elokuuta 1996.True 2006, s. 412. Konsertti oli Ramonesin 2 263. ja samalla viimeinen ennen yhtyeen hajoamista.True 2006, s. 365. == Kappalelista == # # # # # # # # # # # # # # # # # # # # # # # # # # # # # # # # True 2006 s. 413 == Muusikot == * Joey Ramone - laulu * Johnny Ramone - kitara * C.J. Ramone - basso * Marky Ramone - rummut == Vierailevat muusikot == * Dee Dee Ramone kappaleessa Love Kills. * Lemmy Kilmister (Motörhead) kappaleessa R.A.M.O.N.E.S. * Lars Frederiksen ja Tim Armstrong (Rancid) kappaleessa 53rd & 3rd. * Chris Cornell ja Ben Shepard (Soundgarden) kappaleessa Chinese Rock. * Eddie Vedder (Pearl Jam) kappaleessa Any Way You Want It. == Lähteet == * === Viitteet === Luokka:Vuoden 1997 konserttitallenteet Luokka:Ramonesin albumit
Hadrianus II

Hadrianus II (792–872) oli paavina 14. joulukuuta 867 – marras-joulukuulle 872.Hanska 2005: 319. Hän oli arvostetun roomalaisperheen vesa, josta tuli paavi varsin kypsällä iällä. Ennen paaviksi tuloaan hän oli naimisissa, ja vaimo ja tytär olivat vielä elossa Hadrianuksen valinnan aikaan. He joutuivat kuitenkin Hadrianuksen vastustajan surmaamiksi. Hadrianus osallistui edustajiensa välityksellä Konstantinopolin neljänteen kirkolliskokoukseen, jossa Konstantinopolin patriarkka Fotioksen tuomittiin nousseen laittomasti patriarkaksi. ==Lähteet== * ===Viitteet=== Luokka:Paavit Luokka:Vuonna 792 syntyneet Luokka:Vuonna 872 kuolleet
Fotios Suuri

Pyhä Fotios Suuri (, noin 820–893), oli Konstantinopolin ekumeeninen patriarkka vuosina 858–867 sekä 877–886. Ortodoksinen kirkko pitää häntä yhtenä suurimmista patriarkoista sitten Johannes Khrysostomoksen ja on kanonisoinut hänet pyhien joukkoon. Fotioksen paavinvastaisia kirjoituksia ja puheita on pidetty yllytyksenä idän ja lännen kirkkojen väliseen skismaan; Konstantinopolin neljäs kirkolliskokous vuonna 869 tuomitsi Fotioksen ottaneen laittomasti patriarkan arvon itselleen.. Myöhemmin vuosina 879–880 pidetty Konstantinopolin paikallinen kirkolliskokous palautti Fotiokselle patriarkan arvon ja tuomitsi hänen erottamisensa. Osa Fotioksen nimiin laitetuista paavinvastaisista kirjoituksista on kuitenkin satoja vuosia myöhemmin syntyneitä tekstejä. Fotioksen tärkeimmät teokset ovat: * Bibliothēkē (), antiikin kreikkalaisen ja varhaisbysanttilaisen kirjallisuuden antologia * Leksikon (), sanasto helpottamaan klassikoiden lukemista * Amfilokhia (), kolmesataa kysymystä ja vastausta Raamatun vaikeiden kohtien tulkinnasta * Pyhän Hengen mystagogiasta (), Nikean uskontunnustuksen filioque-lisäystä vastaan tehty tutkielma. * Manikealaisia vastaan (), kirjoitus manikealaisuutta vastaan. * Nomokaanon (), kokoelma apostolisia ja ekumeenisten kirkolliskokousten kanoneja. == Lähteet == == Aiheesta muualla == * Fotios Suuren synaksario Ort.fi * Fotios Suuri Ortodoksi.net Luokka:Kirkkoisät Luokka:Bysanttilaiset filosofit Luokka:Bysanttilaiset piispat Luokka:Konstantinopolin patriarkat Luokka:Pyhät Luokka:Syntymävuosi tuntematon Luokka:Vuonna 893 kuolleet Luokka:Keskiajan henkilöt
Nikolaus I

Nikolaus I Suuri (n. 800–867) oli paavina 24. huhtikuuta 858 – 13. marraskuuta 867.Hanska 2005, s. 319. Hän oli syntyisin Roomasta. Hän voimisti paavin auktoriteettia ja valtaa ja oli osaltaan nostamassa Rooman piispan merkitystä läntisen Euroopan kristittyjen kirkkojen johtohahmoksi. Hän nimitti myös valtakaudellaan Pyhän Ansgarin lähettilääkseen Pohjois-Eurooppaan. Lisäksi hän lähetti lähetyssaarnaajat käännytystyöhön Bulgariaan. Hänen muistopäiväänsä vietetään 13. marraskuuta.The Book of Saints, s. 415. ==Lähteet== * * ===Viitteet=== Luokka:Paavit Luokka:810-luvulla syntyneet Luokka:Vuonna 867 kuolleet
Medal of Honor (pelisarja)

Medal of Honor (lyhennettynä MoH) on Electronic Artsin julkaisema ja osittain DreamWorks Interactiven, EA Los Angelesin ja 2015 Incin kehittämä ensimmäisen persoonan ammuntapelisarja. Pelisarjan osissa pelaaja taistelee liittoutuneiden puolella toisessa maailmansodassa. Pelisarjan vuoden 2010 peli Medal of Honor sijoittuu edellisistä osista poiketen Afganistanin sotaan. Medal of Honor: Warfighter (2012) vie pelaajan ainakin Somalian rannikoille ja Filippiineille. Pelisarjan uusin osa on joulukuussa 2020 julkaistu Medal of Honor: Above and Beyond, joka on pelisarjan aiemmista osista poiketen pelattavissa virtuaalitodellisuuslaseilla. ==Videopelit== Vuosi Nimi Kehittäjä Muuta 1999 Medal of Honor Dreamworks Interactive 2000 Medal of Honor: Underground Dreamworks Interactive Rebellion Developments 2002 Medal of Honor: Allied Assault 2015 2002 Medal of Honor: Frontline EA Games 2015 EA Los Angeles 2003 Medal of Honor: Allied Assault: Spearhead TKO Software Lisäosa 2003 Medal of Honor: Allied Assault: Breakthrough EA Los Angeles Lisäosa 2003 Medal of Honor: Rising Sun EA Los Angeles 2003 Medal of Honor: Infiltrator Netherock Ltd. 2004 Medal of Honor: Pacific Assault EA Los Angeles TKO Software 2005 Medal of Honor: European Assault EA Los Angeles 2006 Medal of Honor: Heroes EA Canada 2007 Medal of Honor: Vanguard EA Los Angeles Budcat Creations 2007 Medal of Honor: Airborne EA Los Angeles Demiurge Studios 2007 Medal of Honor: Heroes 2 EA Canada 2010 Medal of Honor EA Danger Close Digital Illusions CE 2012 Medal of Honor: Warfighter EA Danger Close 2020 Medal of Honor: Above and Beyond Respawn Entertainment == Aiheesta muualla == * Pelisarja MobyGamesissä * Luokka:Seulonnan keskeiset artikkelit
Nicodemus Tessin vanhempi

Nicodemus Tessin vanhempi () oli yksi 1600-luvun Ruotsin tärkeimmistä arkkitehdeista. Hänestä tuli vuonna 1661 Tukholman kaupunginarkkitehti ja vuonna 1676 hoviarkkitehti. Tessin syntyi Stralsundin kaupungissa, Pommerissa. Hän lähti Ruotsiin ollessaan vielä nuori. Ruotsissa hän alkoi työskennellä arkkitehti Simon de la Valléen kanssa. Hän teki töitä valtakunnankansleri Axel Oxenstiernalle, ennen kuin lähti opiskelemaan Saksaan, Italiaan, Ranskaan sekä Alankomaihin, jossa hän oppi tuolloin uuden barokki-tyylisuunnan. Tessin vanhemman kuoltua hänen poikansa Nicodemus Tessin nuorempi jatkoi hänen hankkeitaan. == Rakennuksia == * Drottningholmin linna * Bonden palatsi * Riddarholmenin kirkko * Strömsholmin linna * Wrangelin palatsi * Skoklosterin linna * Näsbyn linna * Stenbockin palatsi * Bååtin palatsi * Kalmarin tuomiokirkko == Lähteet == == Aiheesta muualla == Luokka:Ruotsalaiset arkkitehdit Luokka:Vuonna 1615 syntyneet Luokka:Vuonna 1681 kuolleet
Onni Mantere

Onni Olavi Mantere (30. tammikuuta 1911 Keuruu – 25. huhtikuuta 1970 Ähtäri) oli suomalainen sotilas ja Mannerheim-ristin ritari numero 13. Siviiliammatiltaan hän oli metsäteknikko. Mantere oli naimisissa ja hänellä oli kolme lasta. Jatkosodassa Onni Mantere toimi panssarintorjuntatykin ampujana 19. divisioonan Jalkaväkirykmentti 16:ssa (JR 16). Sotamies Mantere tuhosi yhdessä taistelussa seitsemän vihollisen hyökkäysvaunua ja vaurioittaen kahdeksatta samalla haavoittuen molempiin jalkoihinsa.http://www.mannerheim- ristinritarit.fi/ritarit?xmid=94 Näistä ansioista korpraaliksi ylennetty Mantere nimitettiin Mannerheim-ristin ritariksi 16. syyskuuta 1941. Onni Mantere oli yksi niistä harvoista ylennetyistä, jonka ylennys käsiteltiin puhelinkeskustelun perusteella, mikä osoittaa, että jotain poikkeuksellisen merkittävää oli tehty. Nimitysperusteluissa mainitaan hänen tähdänneen rauhallisesti vihollisen tulituksesta ja tykin tähtäinvirheestä huolimatta saaden lähes jokaisella laukauksella täysosuman. Sodan jälkeen hän oli metsäteknikkona Tuomarniemen metsäopistolla 1945–1970. Hänet ylennettiin kersantiksi 4. kesäkuuta 1968. Mantere osallistui Mannerheimin hautajaisissa ritarien seppeleenlaskuun yhtenä kolmesta ritarista. Onni Mantere kuoli Ähtärissä 59-vuotiaana 25.huhtikuuta 1970. == Mannerheim-ristin ritariksi == ”Ylipäällikkö on pvm:llä 16.9.41 nimittänyt Vapaudenristin 2. luokan Mannerheim-ristin ritariksi korpraali Onni Olavi Mantereen, joka pst.-tykin ampujana ja tykinjohtajana erittäin huolellisesti suunnatulla tulella tuhosi [Kiteen pitäjän Koivikkomäellä] useita vihollisen hyökkäysvaunuja. Tankkien kiivaasta tulesta huolimatta suuntasi hän tarkasti ja rauhallisesti jokaisen laukauksen ja siitä johtui, että jokseenkin joka laukaus oli täysosuma, huolimatta siitä, että suuntauslaitteet kuljetuksen aikana olivat saaneet kolauksen. Aikaisemmissa taisteluissa saamansa kokemuksen perusteella saattoi hän arvioida tähtäyspisteen oikein ja suunnata laukaukset täysosumiksi.” == Lähteet == * Hurmerinta–Viitanen: Suomen Puolesta: Mannerheim-ristin ritarit 1941–1945. Jyväskylä: Ajatus kirjat 2004. ISBN 951-20-6224-0. * Karhunen, Joppe: Taistelujen miehet. Porvoo: WSOY 1972. ISBN 951-0-00639-4. === Viitteet === Luokka:Mannerheim-ristin ritarit Luokka:Vuonna 1911 syntyneet Luokka:Vuonna 1970 kuolleet
Värikallio (albumi)

Värikallio (englanniksi Rock Painting) on säveltäjä Osmo Tapio Räihälän ensimmäinen sävellyslevy (UUCD103). Se ilmestyi helmikuussa 2006. Levyn teokset ovat: == Kappaleet == # # # # # (I Ataraxy II Apathy III Autarchy) # # == Kokoonpano == * Eva Ollikainen – kapellimestari * Lauri Toivio – huilu * Anni Haapaniemi ja Riikka Talvitie – oboe * Kimmo Leppälä ja Marko Portin – klarinetti * Janne Pulkkinen – fagotti * Reeta Rossi – käyrätorvi * Emil Holmström – piano * Maria Puusaari, Reeta Maalismaa ja Mirka Malmi – viulu * Max Savikangas – alttoviulu * Markus Hohti – sello * Henrika Fagerlund – kontrabasso === Muut tekijät === * Kai Lassfolk – äänittäjä * Osmo Tapio Räihälä – tuottaja Luokka:Uusinnan albumit Luokka:Osmo Tapio Räihälän albumit Luokka:Vuoden 2006 albumit
Valamon Jumalanäiti

Valamon Jumalanäiti eli Valamolainen Jumalanäiti-ikoni on ainoa Jumalanäitiä eli Neitsyt Mariaa esittävistä ikonityypeistä, joka on syntynyt Valamon luostarissa Laatokan Karjalassa. Ikonin on maalannut Valamon luostariin vuonna 1875 tullut Aleksei Konstantinov (synt. 1861 Rybinsk, Jaroslavlin kuvernementti -Valamo 1901) vuonna 1878. Ikonimaalarista tuli noviisi Alipi vuonna 1879, munkki 1884 ja pappi 1893. Ikoni oli Vanhan Valamon luostarissa välillä varastossakin, mutta sen arvostus nousi. Nykyään kuva on yksi Suomen ikonitaiteen arvokkaimmista teoksista ja eräs harvoista ihmeitätekevänä kunnioitetuista ikoneista. Heinäveden Uuden Valamon luostarin pääkirkon vuonna 2010 käyttöönotetussa, pietarilaisen Dimitri Mironenkon suunnittelemassa ikonostaasissa Valamon Jumalanäidin ikoni sijoitettiin aiempaa keskeisemmälle kunniapaikalle ikoniseinän keskiosan vasemmalle puolelle. Ikonista on tehty useita kopioita, joista yksi on saman luostarialueen Kaikkien Valamon pyhien kirkossa (Uuden Valamon vanha kirkko). Ortodoksinen kirkko viettää Jumalanäidin muistojuhlaa Valamon ikonin kunniaksi vuosittain elokuun 7. päivänä. == Katso myös - Suomen muut ihmeitätekevät ikonit == * Konevitsan Jumalanäiti, Valamon luostari, Heinävesi * Suloisesti suuteleva Jumalanäiti, Valamon luostari, Heinävesi * Kozelštšinan Jumalanäiti, Uspenskin katedraali, Helsinki * Jerusalemin Jumalanäiti, Lintulan luostari, Heinävesi * Jumalanäidin Akatistos -ikoni, Suomen ortodoksinen kirkkomuseo, Kuopio == Lähteet == Luokka:Suomalaiset maalaukset Luokka:Ikonityypit Luokka:Valamon luostari (Heinävesi)
Nicodemus Tessin nuorempi

Kreivi Nicodemus Tessin nuorempi (23. toukokuuta 1654 – 10. huhtikuuta 1728) oli ruotsalainen arkkitehti. Hänet ylennettiin hoviarkkitehdiksi vuonna 1676, ja Tukholman kaupunginarkkitehtina hän toimi vuosina 1682–1715. Hänen rakennustyylissään yhdistyvät myöhäisbarokin piirteet Palladiolta ja ranskalaiselta klassismilta saatuihin vaikutteisiin.Curl 1999, s. 665 Tessin nuorempi seurasi isäänsä Drottningholmin linnan arkkitehtina ja Tukholman kaupunginarkkitehtina. Tessin suunnitteli itselleen upean palatsin Tukholmaan vuosina 1692–1700. Tyylikäs rakennus toimi Tessinin taitojen mainoksena ja osoitti hänen hallitsevan täydellisesti sekä ranskalaisen että italialaisen barokkityylin. Vuonna 1697 tulipalo tuhosi Tukholman kuninkaanlinnan, ja Tessin nuorempi laati nopeasti uuden kuninkaanlinnan piirustukset. Kuninkaanlinna on hänen päätyönsä. Se on ulkoasultaan italialaistyylinen ja sisustukseltaan ranskalaisvaikutteinen. Linnan rakennustyöt kestivät kuitenkin erittäin kauan, sillä Ruotsin valtion varat olivat huvenneet kuningas Kaarle XII:n sodissa Tanskaa, Puolaa ja Venäjää vastaan. Nicodemus Tessin nuorempi ehtikin kuolla ennen linnan valmistumista. Tessinin kuoleman jälkeen kuninkaanlinnan rakennustöitä valvoivat hänen poikansa kreivi Carl Gustaf Tessin ja arkkitehti Carl Hårleman. Kuninkaanlinna valmistui vuonna 1753. == Töitä == * Tukholman kuninkaallinen linna * Steningen linna * Tessinin palatsi * Stureforsin linna == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === Luokka:Ruotsalaiset arkkitehdit Luokka:Ruotsalaiset kreivit Luokka:Vuonna 1654 syntyneet Luokka:Vuonna 1728 kuolleet
Pietarsaaren rata

Pietarsaaren rata on Suomen rataverkon osuus Pohjanmaan radalla Pedersören kunnassa sijaitsevalta Pännäisten rautatieasemalta Pietarsaareen ja edelleen Alholmaan. Rataosan pituus on 14 kilometriä, se on yksiraiteinen, sähköistetty, ja sillä on ainoastaan tavaraliikennettä. Rata avattiin liikenteelle vuonna 1887. == Parannustyöt ja sähköistys == Ratahallintokeskus uusi 2006–2007 radan päällysrakenteen väliltä Pännäisten rautatieasema – Luodontien tasoristeys (yhteensä 12 km). Puiset ratapölkyt vaihdettiin tällöin betonisiin, kiskotus uusittiin ja lyhytkiskoraide korvattiin yhteenhitsatulla raiteella. Työn yhteydessä myös levennettiin ratapengertä, uusittiin huonokuntoisia ojarumpuja ja parannettiin tasoristeyksiä. Työn kustannukset olivat noin viisi miljoonaa euroa. Rataosuuden sähköistämisestä päätettiin vuonna 2014. Rakennustyöt aloitettiin syksyllä 2015. Sähköistämisen tavoitteena oli parantaa kustannustehokkuutta ja vähentää päästöjä. Hanke valmistui huhtikuussa 2017. Pännäisiin valmistui kolmioraide helmikuussa 2019, minkä jälkeen etelästä tulevien junien ei enää tarvitse käydä Kokkolassa kääntymässä, vaan ne voivat ajaa suoraan Pietarsaareen. Kolmioraiteen rakentaminen aloitettiin syksyllä 2017 ja uutta rataa rataa rakennettiin noin kilometrin verran. Ratahanke maksoi noin 5,6 miljoonaa euroa. == Lähteet == == Aiheesta muualla == Luokka:Pedersören kunnan liikenne Luokka:Pietarsaaren liikenne Luokka:Suomen rataverkko
Litani

Litani (; Nahr al-Lytany) on joki Etelä-Libanonissa. Se alkaa Baalbekista Bekaan laaksosta ja laskee Välimereen Tyroksen pohjoispuolella. 140 kilometrin pituisena se on pisin kokonaan Libanonissa oleva joki. Vuonna 1959 valmistunut Litanin pato Bekaanlaakossa luo keinotekoisen Qaraunjärven ja tuottaa 185 MW sähköä. Virrattuaan Syyrian rajan suuntaisesti Litani vaihtaa suuntaansa Israelin rajaa ja Golanin kukkuloita lähestyessään länteen. Lähellä tätä mutkaa Litani tulee viiden kilometrin päähän Hasbanijoesta ja neljän kilometrin päähän Israelin rajasta. Länteen virtaavaa osaa nimitetään nimellä Qasimiyeh. Qasimiyeh erottaa historialliset Ylä-Galilean ja pohjoispuoliseen Libanonvuoriston. Qasmieh-Ras-el-Aïn Qasimiyehin ympäristössä on yksi laajimmin keinokasteltuja alueita Libanonissa ja tärkeä sitrus- ja banaanintuotantoalue. ==Aluekiistoja== Eräiden siionistien mukaan koko Galilea olisi liitettävä Israeliin. Joen veden ohjaamista etelään ehdotettiin jo 1905 Palestiinan tulevien tarpeiden täyttämiseksi. Litania ehdotettiin 1919 liitettäväksi juutalaisten kansallisen valtion yhteyteen, mutta Kansainliitto hylkäsi ehdotuksen. Myöhemmin David Ben-Gurion ja Moshe Dayan vaativat etelä- Libanonin miehittämistä ja Litanin liittämistä Israeliin. Israelin hyökkäys Libanoniin 1978 ja maan miehitys Qasimiyehia myöten, lukuun ottamatta Tyrosta, tunnettiin nimellä Operaatio Litani. ==Lähteitä== * ICE Cases: Litani River Dispute ==Aiheesta muualla== Luokka:Libanonin joet Luokka:Välimereen laskevat vesistöt
Riddarfjärden

Riddarfjärden on Mälaren-järvessä, Ruotsin pääkaupungin Tukholman keskustassa sijaitseva lahti. Se on Mälarenin itäisin lahti. Lahti on noin 2,7 kilometriä pitkä itä–länsi-suunnassa, ja se on kapeimmalta kohdaltaan noin 400 metriä leveä. Sen keskisyvyys on noin 15–20 metriä, syvin kohta on 23 metriä syvä. Rantaviivaa lahdella on 6,4 kilometrin verran. Riddarfjärden rajoittuu pohjoisessa Norrmalmiin ja etelässä Södermalmiin. Riddarfjärdeniä yhdistävät Saltsjönin merenlahteen Mälarenin lasku-uomat Norrström ja Söderström, joiden väliin jää Stadsholmenin saari. ==Aiheesta muualla== * Stockholms stad Miljöbarometern: Fakta om Mälaren-Riddarfjärden Luokka:Ruotsin lahdet Luokka:Tukholman maantiede Luokka:Mälarenin lahdet
Humppaelämää

__NOTOC__ Humppaelämää on vuonna Eläkeläisten albumi, joka julkaistiin vuonna 2003. Se on samalla ensimmäinen Eläkeläisten albumi, jolla ei ole yhtäkään lainakappaletta. Albumi nousi Suomen virallisen listan sijalle 23. == Kappaleet == Kaikki sovitukset Eläkeläiset. # # # # # # # # # # # # # # == Kokoonpano == * Onni Waris (oik. Jarmo Koponen) – kosketinsoittimet, kitara ja laulu * Martti Waris (oik. Jouni Vento) – basso ja laulu * Lassi Kinnunen (oik. Petteri Kukkonen) – harmonikka ja laulu * Kristian Voutilainen (oik. Janne Hurskainen) – rummut ja laulu * Petteri Terävä (oik. Jukka Hyrkäs) – kitara ja laulu * Petteri Halonen Kitara Ja Kosketinsoittimet Ja Laulu *Lassi Kinnunen, haitari ja laulu ** Vocals, Keyboards, Recorded By – Onni Varis * Martti Varis – basso, laulu == Lähteet == Luokka:Eläkeläisten albumit Luokka:Vuoden 2003 albumit
Mike Holmgren

Michael George Holmgren (s.15. kesäkuuta 1948 San Francisco, Kalifornia) on yhdysvaltalainen amerikkalaisen jalkapallon päävalmentaja. 8. tammikuuta 1999 Holmgren valittiin NFL -joukkue Seattle Seahawksin historian kuudenneksi päävalmentajaksi. Holmgrenin sopimus Seahawksin päävalmentajana päättyi kauden 2008 runkosarjan jälkeen. Vuosina 1992–1998 Green Bay Packersia valmentaessaan Holmgren tunnettiin yhtenä koko NFL:n parhaimmista valmentajista.http://www.nfl.com/news/story/09000d5d82ab9722/article/mike- holmgren-goes-into-packers-hall-of-fame Eräs Holmgrenin menestyksen takeista onkin todella hyvä pelinrakentajien valmentaminen. Esimerkiksi Pro Football Hall of Fameen valitut Joe Montana, Steve Young sekä tuleva hall of famer Brett Favre ovat olleet Holmgrenin valmennettavina. Super Bowlin Mike Holmgren on voittanut sekä ollessaan apulaisvalmentaja San Francisco 49ersissa että päävalmentaja Packersissä kaudella 1996.http://www.cleveland.com/ohio-sports- blog/index.ssf/2009/12/biography_of_cleveland_browns.html Lisäksi Seattle Seahawks pääsi Holmgrenin johdolla Super Bowliin kaudella 2005, mutta hävisi ottelun Pittsburgh Steelersille.http://www.nfl.com/superbowl/history/recap/sbxl Holmgren toimi Cleveland Brownsin johtoportaassa (team president) kausina 2010-2012.http://espn.go.com/nfl/story/_/id/8542253/mike-holmgren-regrets- cleveland-browns-win-more == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1948 syntyneet Luokka:Elävät henkilöt